Downloaded from YTS.LT
Official YIFY movies site: YTS.LT
Iubesc copiii.
Iubesc copiii. Îi iubesc și pe ai voștri.
Și e misiunea mea sacră să vă ajut să-i protejați.
VĂ AJUT SĂ-I PROTEJAȚI
ADEVĂRATUL SCOP
Adevăratul vostru scop e să-i îndrumați spre Dumnezeu.
Da?
Bună!
ORAȘUL IVINS
911, care e adresa dv.?
Tocmai a venit un băiat la ușa mea și mi-a cerut ajutorul.
Are gleznele legate și nu ne spune de ce.
DEPARTAMENTUL DE POLIȚIE
Bun-venit la ConneXions!
Sunt Jodi Hildebrandt. Mă bucur că sunteți aici.
Ce se întâmplă, fiule? Ia loc.
E personal.
Ia loc.
Nimeni nu vrea să știe adevărul pentru că acești copii…
E mâna diavolului. Se folosește de acești copii.
Se folosește de noi, adulții și părinții, care nu trag copiii la răspundere.
E considerat un abuz să pui un copil să doarmă pe jos.
E absurd.
Nu-ți mai poți crește copiii.
A sunat la ușa mea și m-a rugat să chem poliția.
Pare a fi sub influența drogurilor sau alcoolului?
Nu cred.
Dar are gleznele legate cu bandă adezivă.
- Are și răni la picioare. - Are și…
Are și la încheieturi. E clar că băiatul a fost…
Are nevoie de…
E clar că puștiul ăsta a fost…
A fost ținut închis. A fost…
E plin de răni.
INFLUENȚĂ MALEFICĂ: POVESTEA LUI JODI HILDEBRANDT
BUN-VENIT ÎN ORAȘUL IVINS, UTAH
Ni s-a spus că fusese legat la glezne și că pare subnutrit.
Atât știam.
Mă ocupam de investigații.
Anchetam infracțiuni sexuale… Eram singurul detectiv.
Ar fi trebuit să ajungă.
A venit salvarea.
Unii eram ușor sceptici în ceea ce privește raportul inițial.
Santa Clara-Ivins e o zonă bogată.
Case mari, proprietăți întinse.
Era oare rezultatul unui joc de copii? Nu aveam de unde să știm.
Imediat ce a ajuns agentul nostru,
a constatat cât de subnutrit, emaciat și costeliv era băiatul.
A evaluat și gravitatea rănilor.
Băiatul avea un amestec păstos pe răni.
Era legat cu bandă adezivă.
Și folie alimentară.
O să plâng.
Știu, de aia mi-am pus ochelarii.
După cel mult zece minute, m-a sunat
să-mi spună cât e de grav și că are nevoie de mine acolo.
Medicii au început să taie benzile.
Rănile se văd foarte clar.
Se simțea mirosul… cărnii.
Tânărul a declarat că fusese legat cu frânghii și cătușe.
Și spunea că merita acele răni.
Nu ai probleme cu mine, da?
Vrem să ne dăm seama ce se întâmplă.
Tu ești important acum, bine?
Cine te-a legat?
În ziua în care băiatul a fugit erau 38 de grade Celsius.
Plecase fără pantofi
și, după cum vedeți, terenul e deșertic.
A încercat la trei case.
La a treia casă s-a sunat la 911.
Spune că a ieșit prin veranda casei unei vecine.
Numele ei e Jodi Hildebrandt.
Nu aveam prea multe informații despre Jodi.
Știam că e terapeută.
Încercam cu toții să înțelegem
cum se făcea că o terapeută locuia într-o casă de cinci milioane.
Tânărul a declarat că numele mamei lui era Ruby Franke.
Am aflat că Ruby era partenera de afaceri a lui Jodi.
Eram în apropierea spitalului.
Acolo am avut primul contact cu tânărul.
Când am dat ochii cu el,
m-am întrebat cum poate cineva să-i facă asta copilului său?
Tânărul ne-a spus că mai avea o soră în casă.
Era mai mică decât el.
N-o mai văzuse de o lună.
Identificăm casa și o verificăm. Poate mai sunt și alți copii.
12X-1711, poți să vii spre șosea?
PROCURATURA COMITATULUI WASHINGTON
M-au sunat să-mi spună că au un caz special.
Că vor mandate de percheziție.
Și m-au întrebat cum anume să procedeze.
Aveau în față un copil aflat într-o situație de risc
și mai exista și o soră în acea casă.
Aveau de gând să percheziționeze casa.
1-84.
Poliția! Deschideți!
Deschideți ușa!
Jodi?
- Te rog să ieși! - Vorbesc cu avocatul.
- Minunat! Ieși din casă. - Nu!
- Ieși din casă. - Ieși!
Vrem să ieși din casă.
- Cum intrați în casa mea? - Stai așa.
Intră în casa mea.
- Ia loc. - Aveți mandat de percheziție?
Nu adună dovezi.
Caută doar alte potențiale victime.
Poliția! E cineva?
Poliția. E cineva?
Am găsit pe cineva.
Bună, sunt polițist!
Ești teafără?
Ești doar tu aici?
Au găsit un copil mic
șezând turcește în dressingul dormitorului de la etaj.
Sunt sergentul Tobler.
Cum te numești?
Nu vrei să-mi vorbești?
Nu-ți fac rău.
Promit.
Înțeleg dacă ți-e teamă. Și mie mi-ar fi.
Pot să stau cu tine?
Nu trebuie să spunem nimic…
dacă nu dorești.
Copilul fusese ras în cap, era foarte slăbănog
și părea foarte speriat.
- Mai e cineva în casă? - Da.
- Copii? - O fetiță.
- Doar una? - E înăuntru.
Bine. Câți ani are?
- Săptămâna viitoare face zece ani. - Bine.
A fost extrem de surprinzător și aproape derutant.
Cum s-a putut întâmpla așa ceva?
Ți-e teamă?
Sunt emoționată.
- Cum? - Sunt emoționată.
L-am ajutat pe fratele tău.
Asta vrem să facem și pentru tine.
Avem doi copii subnutriți.
Era clar că fuseseră abuzați pe o perioadă lungă de timp.
Jody era singurul adult de acolo și niciunul dintre copii nu era al ei.
Ne întrebam unde sunt părinții.
DEPARTAMENTUL DE POLIȚIE
Pentru orice infracțiune în care e implicat un copil
apelăm la Protecția Copilului și Familiei.
M-au sunat și mi-au spus să caut pe Google „8 Passengers”.
- Salutare, eu sunt Kevin. - Eu sunt Ruby.
Noi suntem 8 Passengers. Suntem mama și tata.
E roz! Va fi fetiță!
Știam eu!
Vrei multe cadouri?
- Nu-ți ajunge unul? - Multe!
Mersi că te-ai uitat!
Am aflat că 8 Passengers e canalul de YouTube
creat de Ruby și Kevin Franke.
Era vorba doar despre familia lor, despre activitățile lor de zi cu zi.
Le-am promis pijamale de Crăciun după ce curăță furgoneta.
Avem vești.
Nu locuiau în zonă,
așa că niciunul nu-i știam pe Ruby Franke sau familia lor.
Jodi nu apărea deloc în clipurile lor de pe YouTube
sau în alte postări.
Am stat o vreme să ne întrebăm
ce legătură avea Jodi cu familia.
L-au numit 8 Passengers fiindcă au șase copii.
DETALII INCIDENT
Trebuie să-i găsim pe ceilalți copii.
Mezinii familiei erau acasă la Jodi.
Chad și Sherry, copiii mai mari,
plecaseră de acasă.
Intraserăm în panică, în încercarea de a-i găsi pe copiii mijlocii,
și ei fiind minori.
Agenții locali îi căutau prin tot statul.
Au ajuns în nord, la casa familiei Franke din Springville.
Asta conduce ea…
Poliția!
Suntem aici să vă ajutăm!
- Deschideți! - Poliția!
- Căutăm o femeie, da? - O femeie și doi copii.
Copiii ar putea fi în pericol.
Când au percheziționat casa lui Ruby din Springville,
au găsit bagajele copiilor care locuiau acolo.
O geantă plină cu haine de schimb.
Ce naiba se petrece aici?
Clar au împachetat.
Sunt sigur că Ruby și Jodi erau pregătite
pentru situația în care poliția afla ce făceau cu acei copii.
Erau gata de plecare.
Ăsta e jurnalul ei.
29 august. Ieri.
„Am terminat aproape toată bucătăria.”
Au conserve cât să supraviețuiască Apocalipsei.
Garajul e liber.
Am aflat că Ruby părăsise St. George în acea dimineață
cu unul dintre copiii mijlocii.
După ce mezinul a evadat, Jodi a chemat-o pe Ruby înapoi.
A lăsat copilul și s-a întors în St. George.
Ia loc acolo.
Poliția din districtul Utah
i-a găsit pe cei doi copii mijlocii la niște prieteni.
Erau în siguranță.
În timp ce-i căutau pe copiii mijlocii,
Kevin Franke, soțul lui Ruby, s-a prezentat la poliție.
Cum ați aflat că trebuie să veniți aici?
Am primit un mesaj să vin să-mi iau copiii
de la secția din Ivins.
Încerc să aflu cine v-a contactat. E logic.
Sigur nu a făcut-o niciun reprezentant al nostru.
Da. Dar nu mă simt bine să vă spun cine m-a contactat.
Era clar că nu voia să spună nimic care să le facă rău.
Dar mai târziu am aflat că Jodi o contactase pe Ruby
să meargă să ia copiii de la secție, ea fiind cea care l-a sunat pe Kevin.
- Cunoașteți o femeie pe numele de Jodi? - E terapeută și coach.
Soția dv. e clienta sau partenera ei?
Știu că sunt partenere de afaceri de un an și au filmat…
Cine anume?
- Ruby și Jodi. Filmează… - Ruby și Jodi? Credeți că…
- Filmează un podcast și… - Cum se numește?
ConneXions cu „X”.
Bun-venit la ConneXions! Sunt Jodi Hildebrandt, iar ea e…
Ruby Franke.
Am găsit și am cercetat ConneXions.
Am aflat că Jodi era fondatoarea ConneXions,
un fel de terapie religioasă.
Adevărul e neschimbat. E etern.
Când îmi spun adevărul, atunci îmi iubesc sufletul.
Niciunul dintre noi nu mai auzise de Jodi Hildebrandt.
VALIDARE
Însă am aflat destul de repede că era prezentă pe rețele.
Sunt Ethan. Eu și soția mea am făcut parte din programul ConneXions al lui Jodi.
Numele lui Jodi Hildebrandt era foarte popular în anumite cercuri.
Avea întâlniri de grup unde oamenii își discutau problemele. Era grozav.
PARENTING - DEPENDENȚĂ
Era un program bazat pe organizare, grupuri de sprijin,
legături, comunicare și conexiune între oameni.
Prima oară când am accesat site-ul, am urmărit testimoniale
ale unor cupluri care păreau fericite și care depășiseră greutăți.
A reușit să se vândă bine online
și să creeze conținut care să atragă.
Mi-am notat câte ceva.
Ținem un atelier pentru cupluri mâine.
Utah e baza Bisericii lui Isus Hristos a Sfinților din Zilele din Urmă.
Mulți dintre membri au contact minim cu orice ține de terapie.
Când Jodi a apărut cu fotografii și clipuri
și a început să ne vorbească despre viața sinceră, responsabilă și umilă,
despre a-i ajuta pe oameni să trăiască în adevăr, ca Isus Hristos,
părea ceva inovator.
Părea că ne împărtășește un secret de viață.
Mă numesc Valerie Jackson.
Eu și soțul meu eram căsătoriți de trei ani când am cunoscut-o pe Jodi.
Mi-a fost de ajutor, fiind prima dată când am înțeles,
ca femeie într-o congregație dominată de bărbați,
că am la fel de multă putere ca ei.
Am vizionat mai multe clipuri de-ale lui Jodi
și mi-am dat seama că am un cuvânt de spus în căsnicie.
Trebuie să te centrezi în adevăr și să impui limite.
Ce pot face femeile ca să-i susțină pe bărbați?
Femeile pot învăța să se iubească.
Era ceva nou pentru mine și eram încântată să merg mai departe.
Oamenilor li se părea extraordinar. Era ceva nou.
Le împărtășeau și prietenilor lor, iar vorba s-a dus,
ajungând la și mai mulți membri ai congregației.
Jodi a fost invitată să-și împărtășească ideile.
Lumea era foarte interesată de ce avea de spus.
Era invitată la podcasturi de mare interes.
Ne bucurăm s-o avem alături pe Jodi Hildebrandt.
Are un podcast impresionant, cu 500.000 de urmăritori.
Bun-venit, Jodi!
Mulțumesc, Ken.
REȘEDINȚA HILDEBRANDT
Odată ce prima căutare s-a încheiat și o găsiserăm pe micuță,
am cerut imediat un mandat de percheziție.
Poliția!
Nu căutam neapărat victime. Voiam să strângem dovezi ale infracțiunii.
I-am înmânat mandatul.
Vorbeam despre victime de 9 și 11 ani.
Știam că erau foarte speriați
de ce le-ar fi putut face Jodi și Ruby dacă vorbeau cu alții.
Suntem obișnuiți cu infracțiuni de rând,
dar e îngrozitor să ai un caz de abuz asupra minorilor.
Despre asta era vorba.
Da.
Am luat camerele și obiectele la rând,
documentând absolut totul.
Căutau dovezi ale abuzului fizic.
Percheziționând camera lui Jodi Hildebrandt,
căutam lucruri care să confirme declarația și rănile băiatului.
Au găsit un coș de gunoi plin.
Era evident că-i înfășuraseră rănile cu folie alimentară.
Am înțeles mai târziu
că folosiseră un amestec homeopat de miere și piper cayenne ca remediu.
Nu îl recomand nimănui.
Era clar că Jodi încercase să vindece rănile băiatului.
Am găsit și mai multă alifie și folie alimentară
în baia lui Ruby Franke.
Am găsit și frânghie.
Era multă bandă adezivă în dulapuri.
Era o casă de peste 1.000 de metri pătrați
cu mult spațiu de depozitare la subsol.
Într-una dintre camere era un seif încorporat.
- Am o întrebare. - Da?
Aveți un seif în încăperea de jos.
Agentul a întrebat-o pe Jodi care e codul seifului.
I-a răspuns că nu-și amintește.
E închis de câțiva ani
și ar trebui să sun…
E o cameră de panică sau…
- E o cameră. - Și nu știți codul?
- Nu am folosit-o. - Bine.
Lt. a coborât și a început să introducă coduri la întâmplare.
L-a deschis cu 1-2-3-4-5-6.
Seiful era de fapt o cameră de panică.
S-au întrebat dacă acolo au fost ținuți copiii.
Au deschis sertarele.
Au găsit cătușe și frânghii.
Erau dovezi că adulții erau conștienți de răni
și că au încercat să…
N-am să spun că voiau să îi trateze, ci să ascundă urmele.
Era clar că fuseseră torturați.
Le văzuserăm rănile și starea de subnutriție.
Era…
Regret, dar mi-e greu.
E dificil pentru o mamă să vadă așa ceva.
Nu mai întâlnisem abuzuri de o asemenea gravitate.
Ce-i asta?
Pe neașteptate, Ruby Franke a sosit acasă.
Doamnă, el e agent Hines. Va sta cu dv.
Era foarte tăcută, retrasă și lipsită de emoții.
N-a întrebat de copii.
Era impasibilă.
La fel și Jodi.
S-a așezat pe canapea, n-a pus niciun fel de întrebări.
Nu voiam să interacționeze,
deoarece nu voiam să-și coreleze poveștile.
Ruby, să știi că ești reținută.
Te voi conduce la secția de poliție.
Te rog să te ridici.
Mâinile la spate.
Perfect.
În baza dovezilor noastre,
le-am încătușat pe amândouă
și le-am dus la secție pentru interogatoriu.
E o poveste incredibilă.
O persoană care să vorbească oamenilor despre cum să fii o mamă bună
să fie reținută pentru că e o mamă denaturată.
Dar o terapeută care să influențeze religios alți oameni
și să le spună că trebuie să-și tortureze copiii?
Asta mi se pare și mai înfricoșător.
SINCERITATE, RESPONSABILITATE ȘI MODESTIE VULNERABILĂ
Am început să aud de Jodi Hildebrandt
pe la mijlocul anilor 2010.
Sunt terapeută de familie și cuplu,
în principal în rândul populației de mormoni SZU.
Am început să consiliez foști clienți de-ai lui Jodi.
E normal să ai clienți care au frecventat și alt terapeut.
Însă aveam de-a face cu povești bizare,
mai ales în domeniul sexualității.
Când e vorba de Jodi Hildebrandt,
asemenea multora care lucrează în sănătatea mintală,
traseul ne e dictat de traumele personale.
Mă numesc Jodi Hildebrandt.
M-am născut în 1969 în Tucson, Arizona.
Provin dintr-o familie cu șapte copii.
Am crescut într-o casă de mormoni SZU.
Am crescut într-o familie în care făceai totul pentru că trebuia
și mai ales din frică.
Am fost un copil perfect.
Am fost într-o misiune religioasă în Puerto Rico și mi-a plăcut enorm.
Nu era ceva obișnuit ca femeile să meargă în misiuni în anii '90.
Dar Jodi era foarte convingătoare, iar oamenii voiau s-o urmeze.
Mă numesc Laura Howells Leavitt,
iar eu și Jodi am fost în misiunea din Puerto Rico cu Biserica SZU.
Obiectivul nostru era să convertim cât mai mulți oameni posibil.
Misiunile SZU sunt foarte dificile.
Sunt multe reguli.
Ne trezeam la 06:00,
citeam El Libro de Mormón, Cartea Mormonilor în spaniolă,
apoi aveam grupuri de studiu.
Eram mereu ocupați.
Fie vorbeam cu oamenii în parcări,
fie băteam la uși.
Trebuia să vorbim cu un anumit număr de oameni pe zi.
Le puneam întrebarea de aur:
„Vă interesează să aflați mai multe despre Sfinții din Zilele din Urmă?”
Îmi amintesc că nimic nu mi se păruse mai greu în viață.
Să ai un partener non-stop,
unul pe care nu l-ai ales tu, nu e ușor.
Una dintre regulile misionarului era să noteze totul în jurnal,
ceea ce făceam zilnic.
Colaboram cu o familie care amânase ziua botezului.
Mi-am notat în jurnal cum totul s-a schimbat
după ce Jodi a stat de vorbă cu ei.
„Ar trebui să auziți cum îi ajută Hil să simtă spiritul.
A și plâns. Am rămas pur și simplu mută.
M-am întors acasă simțindu-mă inutilă. Nu era nevoie de mine.”
Am notat că nu mă simțeam prea bine cu Jodi.
Cu toate că eram trei,
Jodi era de părere că ea făcea totul.
Povestea lui Jodi Hildebrandt și Ruby Franke
e o poveste mormonă.
E o poveste religioasă.
Misionariatul are o valoare uriașă în cultura mormonă.
Propovăduirea Evangheliei.
Poți s-o faci oficial,
cum a făcut-o Jodi în misiuni, bătând la uși și propovăduind.
Sau o poți face neoficial, expunându-ți viața.
VLOGURI DE FAMILIE
Utah e un focar al culturii influencerilor,
de cele mai multe ori e vorba de mame influencer.
Familia e extrem de importantă în Utah,
ceea ce e minunat.
În mod firesc, multe femei cresc cu visul de a deveni mame.
În același timp, se întreabă cum pot deveni cele mai bune mame.
De aici vine dorința de a-și împărtăși povestea.
Asta făcea și Ruby pe YouTube.
„Frumoasa Ruby, mamă a șase copii, partenera lui Kevin.”
Familia Franke sunt influenceri. Sunt populari pe YouTube.
Reprezintă ideea familiei de influenceri.
Cineva care arată ce înseamnă să fii „familie adevărată”.
Datoria mea e să sting incendiul în casă și să nu las copiii să se omoare între ei.
Ai terminat?
Din câte înțeleg, s-au alăturat și programului ConneXions
cam din aceleași motive ca alții, pentru a-și îmbunătăți căsnicia.
Când am cunoscut familia Franke la ConneXions,
nu auzisem înainte de ei.
Nu înțelegeam de ce sunt atât de importanți.
Am înțeles doar când mi-au povestit alții
că sunt foarte cunoscuți
în domeniul influencerilor.
8 Passengers era un canal YouTube important.
Aveau peste două milioane de abonați, peste un miliard de vizualizări
și reușeau să aibă un venit substanțial cu acea platformă.
Exista presiunea de a păstra aparențele
și de a afișa un anumit stil de viață,
iar alții să te abordeze și să te întrebe despre Evanghelia lui Hristos.
Ruby posta pe rețele, împărtășind experiențele ei de mamă și soție.
„Am casa curată și copiii sătui?”
„Arată într-un anume fel?”
„Le transmit principiile corecte?”
Acesta ar fi rolul femeii.
Dar există și ocazii multiple când te simți dezamăgit de tine
și simți că nu te ridici la înălțime.
La fel stă treaba și cu Jodi Hildebrandt.
Perfecționismul stătea și la baza poveștii ei
și, de-a lungul carierei sale, a vorbit public despre asta.
Sigur vă spuneți că eram teren fertil pentru dependențe.
Am suferit de o tulburare de alimentație. Îmi doream să controlez totul.
Pentru că nu aveam ocazia să mă eliberez de emoții.
M-am căsătorit în 1993.
Când căsnicia mea s-a destrămat după trei ani, m-a luat prin surprindere.
Pentru că tribul meu, așa cum îi spun eu,
nu mă pregătise pentru un divorț.
Aveam sufletul distrus
pentru că nu mă simțeam protejată de biserică.
Aveam doi copii
și am decis să mă înscriu la masterat.
M-am înscris așadar la Departamentul de Psihologie
și am pășit într-un domeniu care mă intriga.
Am început să-mi pun întrebări despre religia SZU.
Aceasta e disertația lui Jodi de la încheierea masteratului.
Am început să-mi întreb prietenii despre experiențele lor sexuale.
Răspunsurile lor erau uneori pline de confuzie,
îndoială, vinovăție și, deseori, de rușine,
lucru care m-a marcat mulți ani.
Interesant e că asta e disertația ei. De aici a început.
Era preocupată de mesajele,
în special cele pe care femeile le interiorizau în legătură cu sexul.
Am cunoscut-o pe Jodi Hildebrandt în 2011.
Când am apelat la ea, eram în cel mai jos punct al vieții.
Habar nu aveam cum să-mi repar căsnicia.
„Era vina mea? Nu eram destul de bună?”
Sinceră să fiu, viața noastră sexuală era inexistentă,
dar majoritatea mormonilor sunt crescuți să fie imaturi sexual.
La fel eram și eu.
Aveam o prietenă căreia episcopul i-o recomandase pe Jodi.
Un sfat venit de la episcop
era considerat cuvântul lui Dumnezeu,
pentru că așa am fost învățați.
Jodi Hildebrandt și-a găsit succesul în domeniul sănătății mentale
foarte bine aliniat cu învățăturile bisericii.
În religiile conservatoare
regulile sunt mult mai stricte în privința vieții sexuale.
Standardele tind să fie destul de rigide, fără sex premarital, fără masturbare,
fără materiale erotice, pornografice.
Scriptura ne învață
că Spiritul Sfânt nu va sălășlui într-un trup necurat.
Biserica lui Isus Hristos
a transmis acest mesaj foarte eficient.
Sperie oamenii.
Cei care caută și folosesc pornografia pentru stimularea sexuală
încalcă acest legământ.
La începutul anilor 2000,
odată cu apariția internetului și a telefoanelor mobile,
pornografia a devenit mult mai ușor de accesat.
Acest lucru a creat panică,
iar asta a dus foarte rapid
la discursul religios contra dependenței.
Pornografia dă dependență precum cocaina sau alte droguri ilegale.
Jodi Hildebrandt a fost esențială
în procesul de tratare a dependenței implementat de biserică.
Spunea că modelele de dependență trebuie folosite
pentru a trata problemele legate de sexualitate.
Manualul de diagnosticare și clasificare statistică
e, practic, Biblia tulburărilor mintale.
Nu există un cod pentru dependența sexuală sau cea de pornografie.
Tratarea bărbaților care se uitau la materiale pornografice
sau care pofteau la femei era susținută de biserică.
Jodi Hildebrandt era pe listele aprobate de terapeuți
recomandați de un episcop.
Jodi a fost prima terapeută cu care am lucrat.
Conducea grupuri pentru bărbați cu dependență sexuală
și cu femei traumatizate de acele dependențe.
Nu auzisem de dependența sexuală.
La interviu m-a întrebat dacă știu să înfrunt oameni.
Îmi amintesc această întrebare pentru că m-a blocat.
Era un limbaj ciudat.
Înfruntarea în sine nu e o metodă terapeutică.
I-am spus că dau feedbackuri oneste.
I-a plăcut și m-a angajat pe loc.
Era foarte directă.
Era întruchiparea femeii sigure pe sine, care știa ce voia.
Se simțea pasiunea în clipurile ei.
Dependențele ne distrug lumea. Ce se petrece?
Asta se întâmplă.
Oamenii nu înțeleg că aleg denaturarea
în locul adevărului, fiindcă nici nu știu că ea există.
O educație religioasă strictă te expune rușinii
în ceea ce privește pornografia.
Cu asta se confruntă mulți, inclusiv eu.
Mă frământa acest lucru.
Simțeam că sunt un om bun.
Una dintre credințele esențiale ale Bisericii lui Isus Hristos
e că familia e ceva veșnic
și că e o parte integrantă a experienței noastre pe Pământ.
Salvarea căsniciei era prioritară.
M-am însurat de tânăr.
În mare parte, habar nu aveam ce fac.
A trecut vremea, am trecut prin carantina COVID.
Aveam un copil.
Munceam din greu de acasă.
Sincer, eram deprimat.
Din această cauză, căsnicia mea era pe butuci.
Într-o zi, am terminat munca și soția mi-a zis
că s-a înscris în ConneXions.
Zicea că-i va face bine.
Mi-a propus să mă înscriu și eu dacă țineam la căsnicia noastră.
M-am uitat la multe clipuri
și totul mi s-a părut foarte logic.
Există trei principii de bază: onestitate, responsabilitate și modestie.
Am sunat-o pe Jodi și mi-a spus: „Ethan, eu sunt Jodi, iar viața ta se va schimba.
Vei veni la ședințele mele, iar dacă îți prețuiești soția și statutul de tată,
vei face ce spun eu.”
Am început să ne vedem săptămânal.
Eram foarte implicat și dornic să fiu ghidat.
Fiind un membru activ al bisericii,
mă îngrozea ideea divorțului.
„Spre asta mă îndrept? Ce am făcut să se ajungă aici?”
Aș fi făcut orice ca să-mi salvez familia.
Primul meu interviu a fost cu Kevin Franke.
Voiam să stabilesc o conexiune și să primesc cât mai multe informații.
Fiind tatăl, evident că era suspect.
Câți copii ai, Kevin?
Am șase copii.
Toți locuiesc cu tine sau…
Nu i-am văzut de peste un an.
Pe niciunul?
Pe niciunul.
De un an?
- Peste un an. - Bun…
Ne-am despărțit.
De cine?
- De soția și familia mea. - Cum se numește soția ta?
Ruby Franke.
Din câte știi tu, când au început Ruby și Jodi să colaboreze?
Au pus bazele unei afaceri
în 2021.
- În timp ce erați încă împreună? - Da.
Bine.
Bun, ia loc.
Prima sală pe dreapta.
O respecți? Pe Jodi?
Dacă o respect? Da, e un om onest.
Bine. Soția ta e partenera ei?
E colega ei de cameră?
Copiii tăi locuiesc în casa ei?
Asta nu știu.
Vrem să discutăm câteva aspecte
legate de copiii tăi.
Ruby Franke, în sala de interogatoriu…
A fost ciudat. Bizar.
Acolo locuiești sau…
Pot aștepta toată ziua.
Depinde de tine dacă vrei să vorbești cu noi.
Avea o privire lungă, mai clipea…
Nu știam ce se petrece.
Dacă dorești să vorbești cu el, pot să ies.
- Aștept să-mi vină avocatul. - Bine.
La interogatoriu, Jodi a încercat să joace rolul omului bun, care vrea să coopereze,
dar a fost sfătuită să tacă.
Avocatul mi-a spus să nu vorbesc.
I-am spus că nu am nimic de ascuns, dar a spus că vrea să fie și el prezent.
Păreți oameni cumsecade.
Da.
Nu încerc să ascund nimic sau să fiu dificilă.
E chiar…
Dacă ați avea toate informațiile, ați înțelege…
ce se petrece.
Din perspectiva anchetei, aveam o mie de întrebări în acel moment.
Aveam doi copii prea speriați să vorbească cu autoritățile
și aveam doi adulți care presupuneam că sunt agresorii.
Nu înțelegeam care e relația dintre ele,
ce anume se petrecea acolo.
Nu știam cum o vom scoate la capăt, pentru că nu vorbeau cu noi.
Vrem să înțelegem ce anume se întâmplă în casa aia.
Aș vrea să vă spun, dar nu știu cine sunteți.
Nu aș vrea să fiu interpretată greșit.
De aceea avem camere.
Totul e înregistrat atât video, cât și audio…
Sunt psiholog. Știu cum pot fi răstălmăcite declarațiile.
Mă pun în locul vostru și înțeleg.
Mi-aș dori ca oamenii să nu facă asta.
Când am aflat despre ConneXions și am căutat date despre Jodi,
am aflat că licența fusese pusă sub supraveghere.
Se întâmplase cu ani în urmă, din cauza încălcării confidențialității.
În 2011, am primit la birou o citație care ne-a surprins pe amândouă.
A deschis-o.
Un client o acuza de încălcări ale regulilor HIPAA.
Asta însemna că ar fi divulgat informații despre clienții ei.
În citație scrie că, deoarece clientul vizionase materiale pornografice,
ea l-a declarat prădător sexual,
informând-și ulterior nu doar colegiul, ci și liderul bisericii.
Era furioasă și deranjată și a spus că a fost în interesul lui,
deoarece nu scăpase încă de acea dependență.
Fusese pusă sub supraveghere,
însă numărul ei de clienți era în creștere,
pentru că își spunea coach, nu terapeută.
Noua ei afacere, ConneXions, înflorea online.
Câștiga din terapie de grup și individuală.
Scria îndrumare, avea conținut online.
Era o femeie de afaceri care știa cum se ridică un imperiu.
Dacă ești ca mine, ai suferit în viață.
Ai simțit că nu ești de ajuns, că nu ești iubibilă.
ConneXions e soluția.
Un terapeut are relații adecvate cu clienții.
Tratezi clienții cu demnitate și respect.
Asta e realitatea mea.
Cred că Jodi începuse să se îndepărteze de această realitate.
Jodi a stabilit că soțul meu avea o dependență sexuală.
Pentru ea, erai dependent dacă te uitai o dată pe an la materiale pornografice.
Asta considera dependență.
M-a etichetat ca dependent de la prima ședință.
Mă întrebam dacă are dreptate.
Îmi doream schimbarea
și eram dispus să încerc programul ConneXions.
M-a invitat să văd clipuri,
să ascult podcasturi.
Odată ce ești prins în minciuna dorinței
și asculți mesaje rușinoase fără a simți emoție, te deconectezi.
Conform celor spuse de Jodi, bărbații sunt asemeni copiilor neajutorați.
Toți erau etichetați automat ca dependenți.
Începea să te instruiască
și să te învețe cum să abordezi un dependent, prin control.
SĂPTĂMÂNA A 5-A
M-a sfătuit să-i iau tot ce putea duce la pornografie.
I-am luat telefonul.
Dacă bănuiam că se uita la ceva nepotrivit,
îi anulam abonamentul.
Am oprit internetul.
Simțeam că în sfârșit pot să fac ceva în legătură cu viața mea.
Jodi Hildebrandt era mai deschisă în ceea ce privește sexualitatea
decât cineva din cultura noastră.
Iată de ce se simțeau femeile puternice.
Era prima oară când puteau impune limite
într-o viață sexuală mai mult sau mai puțin sănătoasă.
Mereu am considerat sexul o monedă de schimb, o așteptare.
E un filmuleț făcut de Ruby și Kevin Franke.
Acesta oglindea experiența lor cu ConneXions.
Aș spune că simt multă siguranță.
Simt încredere.
Sexul a devenit de un milion de ori mai plăcut
tocmai pentru că e real și autentic și…
mă împlinește.
Limitele stabilite nu veneau neapărat din partea soției.
Veneau în urma implicării lui Jodi.
Asta nu o ajută pe soție să fie mai puternică.
Ea nu face altceva decât să fie ghidată.
Făceam parte dintr-un grup de bărbați.
Mă întâlneam și cu Jodi săptămânal.
Limbajul folosit de Jodi în grupul de bărbați
era diferit de cel folosit față de femei.
Așa mi-am dat seama
cum reușește să se adapteze în funcție de public.
Iată un citat din unul dintre jurnalele mele.
Ne spunea să căutăm sinonimele cuvintelor
„răvășită”, „exploatată”, „viol”.
Dar eu nu fusesem infidel,
nu existase vreun abuz.
Îmi spunea că habar nu am cât de profundă e dependența mea.
„Ești un monstru.”
Spuneau lucruri de genul:
„De câte ori recidivam, soția mea refuza să se culce cu mine,
îmi bloca legătura cu copiii sau îmi cerea să plec de acasă.”
Auzeam așadar lucruri foarte grave.
Ne repeta că nu avem nevoie de sex.
Oricum nu mai exista o relație intimă între noi.
Căsnicia mea nu se îmbunătățea.
Așa că Jodi ne-a sfătuit să luăm o pauză de un an,
cu contact zero.
Am ajuns în spital în acea perioadă
și nu mi-a permis să-l sun, să-i scriu sau să-l anunț.
Nu a sprijinit deloc reconectarea noastră.
Aveam zero contact. Punct.
Soția mea se văzuse cu Jodi cu câteva zile înainte,
iar Jodi o sfătuise în privința abordării situației.
Mi-a spus că va pleca o vreme
și să nu mă găsească la întoarcere.
Nu mi-a venit să cred. Eram șocat.
Am sunat-o pe Jodi și mi-a zis:
„Câtă vreme ești în programul ăsta, ești un pericol.
Eu, Jodi Hildebrandt, trimisa lui Dumnezeu să vă ajut,
trebuie să vă separ.”
Am fost contactată de foști clienți ai lui Jodi Hildebrandt.
Soția fusese convinsă
că programul lui Jodi e singura cale
prin care-și vor putea salva familia.
El se simțea blocat.
Dacă el dădea înapoi,
soția îi spunea că e în faza de negare.
Sau că era în „denaturare”, cuvânt folosit de Jodi Hildebrandt
destul de des în mesajele transmise.
Fie faci alegeri care să susțină adevărul, fie denaturarea…
Ești conștientă de adevăr și denaturare…
…atacat de denaturare…
Adevărul nu contează. Așadar alegem denaturarea.
Învățarea principiilor adevărului e adevărul în sine.
Parcurgând jurnalul, mi-am dat seama că am scris de multe ori
că mi-e greu să am încredere în Jodi.
Era un joc continuu între noi doi.
Eu încercam să fiu supus, așa cum își dorea ea,
însă făceam eforturi mari să înțeleg ce anume îmi cerea.
De la finalul lui ianuarie și până în mai
am stat complet izolat.
A fost o perioadă sumbră.
Una dintre cele mai grele perioade.
E ca și cum ai fi torturat, iar cineva continuă să te terorizeze,
spunându-ți că totul poate înceta dacă începi să asculți.
Izolare, singurătate,
deznădejde.
Sper să nu mai treacă nimeni prin așa ceva.
S-a străduit din răsputeri să mă facă să cedez…
Mă scuzați.
Să-mi distrugă familia.
Jodi m-a amenințat că nu-mi voi mai vedea copilul.
Ai încercat să iei legătura cu copiii?
- Nu. - Era…
Am respectat limita de separare pe care o stabiliserăm împreună.
Voi sunteți cei care ați ales această soluție?
Sau Jodi a fost cea care v-a ajutat…
Încerc să înțeleg implicarea ei în viața voastră.
Sincer să fiu, ea ne interesează.
Înțeleg acest lucru.
Jodi și Ruby au o relație apropiată,
iar Jodi și-a dat seama
că am nevoie de ajutor
ca să fac față propriilor dependențe
și m-a ajutat să primesc sprijinul necesar.
Era important să-l eliminăm complet pe Kevin de pe lista suspecților.
În mod normal,
dacă niște copii sunt abuzați timp de trei sau patru luni,
părintele care permite acest comportament e considerat vinovat.
Însă Jodi îi ceruse să se mute de acasă și să nu ia legătura cu ei.
El s-a conformat.
Ești tutorele acestor copii.
Nu văd de ce nu ți-aș putea explica cum stă situația.
Azi, înainte de ora 11:00,
am primit un telefon la 911
cum că…
un băiețel de 12 ani bătea pe la uși și cerea mâncare și apă.
Era foarte emaciat.
Ce înseamnă asta?
Slab, subnutrit,
nu fusese hrănit și nu se hidratase deloc.
- Așa că… - Poftim?
Avea bandă adezivă la toate membrele,
la mâini și la glezne,
care acoperea urmele de frânghie cu care fusese legat.
Stai o clipă și gândește-te la ce am spus.
În această stare e fiul tău.
Era șocat peste măsură.
A fost o lovitură.
Interviul lui Kevin nu ne-a ajutat prea mult
pentru că nu fusese implicat în ultimul an.
Dar am reușit să-l eliminăm de pe lista suspecților.
Era o situație bizară pe care încercam s-o descoasem.
Trecuse un an în care nu avusese contact decât cu Jodi,
care lua legătura constant cu el,
ținându-l departe de casă, înstrăinându-l de familie
și „lucrând cu el”.
Îmi lipsea relația cu fiica mea.
Era mică la acea vreme și obișnuiam să ne distrăm împreună.
Ador să fiu tată,
așa că îmi notam mereu în jurnal că mă temeam de programul lui Jodi.
Făcea comentarii de genul:
„Uneori e nevoie de șase luni, alteori, de doi ani.”
Am ratat prima aniversare a fiicei mele
pentru că încercam să respect programul.
I-am spus toate astea lui Jodi și m-a făcut praf.
„O persoană umilă nu mi-ar pune niciodată vorbele la îndoială.”
A trebuit să mă bazez pe ea.
Era cea care îmi ținea viața în mâini.
Începusem s-o pun mai presus de alți lideri religioși,
lucru incredibil, având în vedere educația mea.
Jodi e 100% convinsă
că e trimisa lui Dumnezeu în ceea ce privește dependențele.
Ne-a spus de mai multe ori că asta e chemarea ei,
că avusese multe visuri și manifestări
care i-au confirmat că asta e datoria ei.
Se pricepea foarte bine să ia oamenii vulnerabili
care apelau la ea pentru că aveau probleme,
să împacheteze totul în contextul religios în care fuseseră ei crescuți
și apoi să-i împingă să facă lucruri pe care alți terapeuți nu le-ar face.
Găsise o nișă și o monetiza.
Iar Jodi reușea cu brio să ia banii oamenilor.
Percheziționam casa,
iar în dressingul lui Jodi am dat peste o geantă mare
cu vreo 80.000 de dolari.
Jodi câștiga mult. Aș putea să fac un calcul.
Eu o plăteam cu 174 de dolari pe ședința individuală de o oră,
iar pe terapia de grup plăteam 75 de dolari pe săptămână.
Un cuplu plătea în total 2.000 de dolari.
În biroul ei am găsit agenda cu toți clienții ei.
Consilia 46 de oameni pe săptămână.
VENIT APROXIMATIV LUNAR 46.000 DE DOLARI PE LUNĂ
Îi plăteam mai mult decât rata pe ipotecă.
Ne îndatoraserăm foarte mult, epuizaserăm cardurile de credit.
I-am plătit peste 50.000 de dolari.
Îmi amintesc că-mi spuneam că merită să ne vindecăm și să trăim fericiți.
Mi-e foarte greu să accept și să cred toate astea.
Am un tablou cu familia mea pe perete.
Îl privesc zilnic.
Și muncesc zi de zi…
Ca să mă pot întoarce și ca să-mi salvez familia.
Tot ce-mi povestiți pare inventat, dar…
Habar n-am despre ce vorbiți.
Pe scări.
Pare a fi ceva dintr-un film de groază.
Ieșim pe ușa din față.
O să stea în dreapta.
- Așteptați puțin pe hol. - Bine.
Ce se va întâmpla cu soția mea? Îmi iubesc soția.
Sunteți arestată.
Sunt două capete de acuzare,
infracțiune de gradul doi și abuz sau neglijarea minorilor.
Înțelegeți acest lucru?
Sunteți bine?
Aveți cumva nevoie de atenție medicală înainte de a merge la închisoare?
Nu.
Bine.
Bine, o să…
O scoatem după ce termină aici.
Urcați!
Ruby și Jodi au fost arestate pentru două acuzații de abuz asupra minorilor.
Când am urcat-o pe Jodi în mașină, mi-a spus:
„Vreau să mă ascultați.”
I-am spus că vom respecta dorința ei de a avea un avocat
și că nu-i voi mai pune întrebări.
A spus că trebuie să știu că acei copii ar trebui ținuți departe de alți copii.
După acel comentariu,
mi-am dat seama că fusese direct implicată în izolarea acelor copii.
Ea și Ruby erau un pericol pentru copii.
A fost de ajuns să cerem să li se respingă eliberarea pe cauțiune.
Aveți vreo întrebare pentru mine?
Nicio întrebare? Bun, urcați.
Te ocupi tu?
Au fost transportate la Penitenciarul Purgatory al comitatului Washington,
cântând imnuri în mașină în drum spre închisoare.
PENITENCIARUL PURGATORY
Aveți un apel din partea lui…
Jodi Hildebrandt.
…deținută la Penitenciarul Purgatory.
- Mă auzi? - Da.
Bun. „Domnul spune
că mai întâi vor pune mâna pe tine, te vor persecuta,
te vor conduce spre sinagogi și închisori.”
Apoi spune:
„Apoi vei fi trădată de ambii părinți, de frați,
de rude și prieteni.”
Adică…
Doamne, exact asta se întâmplă!
Mama blogger cu milioane de urmăritori din Utah a fost arestată
pentru abuz asupra minorilor.
Au apărut detalii tulburătoare, iar reacția a fost rapidă.
Avem reacții ale celor ce au interacționat cu ConneXions.
Serviciul de consiliere condus de Jodi Hildebrandt și Ruby Franke…
Primeam o grămadă de apeluri telefonice în fiecare zi.
Multe ponturi veneau de la victime ale lui Jodi Hildebrandt.
Una dintre ele era o membră de familie a lui Jodi.
Jessi folosește pronumele „ei”.
La acea vreme se considera nepoata lui Jodi.
În adolescență am fost lăsată în grija ei timp de aproape un an.
Jessi ne-a povestit ce a făcut Jodi în urmă cu 14 ani.
Ne-a povestit cum Jodi a venit într-o dimineață și i-a spus:
„Părinții tăi au plecat. Vei locui aici.”
Pentru că Jessi trebuia să fie reformată.
M-a legat, mi-a prins mâinile cu bandă adezivă.
M-a obligat să dorm în zăpadă.
Sunt Christi Judd.
Eu și soțul meu locuiam în American Fork,
foarte aproape de Jodi Hildebrandt.
Era divorțată la acea vreme.
Locuia cu cei doi copii ai ei.
Jessi era plină de viață când a ajuns acolo.
Era de vârsta fiului meu cel mare.
Mă așteptam să devină foarte buni prieteni.
Făceam planuri…
Dar când urma să ne vedem, nu puteam da de ea.
Am fost izolată cât timp am stat cu Jodi.
Mi se spunea că n-am ce să caut cu alți oameni,
mi se spunea că sunt periculoasă.
O vedeam din ce în ce mai rar.
Nu mi se permitea să închid ușa, pentru că era convinsă
că mă masturbam fără încetare.
Era sigură că sunt dependentă de pornografie.
Habar nu aveam despre ce vorbea.
Dar o credeam pe cuvânt,
pentru că se folosea de religie ca să mă controleze.
Voia să-mi facă viața foarte grea tocmai ca să elimin păcatul din mine.
Mărturiseam și ce nu făceam
doar ca abuzul să înceteze.
Declarația lui Jessi m-a ajutat să înțeleg cum gândește Jodi.
Jocul de putere și controlul.
Jodi nu mai fusese acuzată de abuz,
dar iată un tipar care se desfășura de mulți ani.
Iar copiii lui Ruby Franke nu erau primele ei victime.
NOTĂ DE CONFIDENȚIALITATE
PROBLEMĂ DE FAMILIE ZERO VIOLENȚĂ
Am mers la poliție la 16 ani. Am făcut tot ce a ținut de mine.
Nimeni nu m-a crezut. De ce ar fi făcut-o? Îmi distrusese credibilitatea.
Eram o adolescentă rebelă.
CAZ ÎNCHIS
Când mi-am dat seama ce se întâmpla,
m-am simțit foarte vinovată că nu am observat nimic.
Am fost atât de naivă!
N-am crezut niciodată că un părinte, o mătușă,
ar trata un copil în felul ăsta, nu credeam că e posibil.
Am aflat mai multe despre familia lui Jodi.
Cei doi copii ai ei erau adulți,
dar nu voiau să aibă de-a face cu ea.
Jodi ne-a vorbit foarte puțin despre trecutul ei.
Ne-a spus că și-a vizitat familia de Ziua Recunoștinței
și că toți o detestau.
Mi s-a părut bizar.
Adică eu apelasem la ea ca să-mi vindec relațiile de familie,
dar niciun membru al familiei tale nu o respecta.
Nu știu multe despre trecutul ei.
Știu că a apărut în tinerețe în ziar ca vedetă de baschet.
Fusese regina frumuseții.
Au apărut apoi filmări în care povestea că avusese parte de traume în copilărie.
Îmi amintesc că în adolescență mă simțeam copleșită de durere.
Uneori mai puțin, alteori mai intens.
Baza însă era mereu aceeași: „Nu contezi. Nu ești de ajuns.”
În 2020 a anunțat că a scris o carte.
Voiam să împărtășesc cu voi
o carte intitulată Ești de ajuns.
A scris despre copilăria ei.
Fusese abuzată de mai multe ori de niște adolescenți.
„Aceste experiențe m-au aruncat în confuzie, izolare și teamă,
încât am uitat total de ele până la douăzeci de ani.”
N-AM SPUS NIMĂNUI
„Prin puterea lui Dumnezeu, am reușit să uit o vreme,
cu toate că observam că armura mea începuse să cedeze.”
Vorbește despre disocierea de trauma suferită.
Oamenii care trăiesc asemenea experiențe în copilărie
sunt diagnosticați mai târziu în viață
cu tulburare de stres post-traumatic.
Pierd legătura cu realitatea.
Asta înseamnă disocierea.
Unul dintre simptome e reconstituirea traumei.
Reconstituirea traumei presupune să treci de la copilul victimă
la adultul agresor.
Cine avea puterea în copilăria ei?
În lumea ei, bărbații aveau puterea.
Odată devenită terapeută, scenariul s-a dat peste cap,
ea simțind nevoia să dețină puterea și controlul.
TRIBUNALUL DISTRICTULUI PATRU
- Mulțumesc pentru timpul acordat. - Vreau să cooperez.
Mai ales dacă are legătură cu Jodi.
La câteva săptămâni după arestare, am discutat din nou cu Kevin Franke.
Ne interesează mai mult dinamica
și rolul lui Jodi în relația și viața voastră.
Ruby a început să vorbească cu Jodi pe la finalul lui 2018,
deoarece intenționa să lucreze cu Chad.
Chad e al doilea copil al lui Ruby și Kevin.
Trecea printr-o fază adolescentină rebelă.
Perioada a fost documentată pe canalul 8 Passengers.
Chad, ce faci acolo?
- Nimic. - Fără mesaje la masă.
Bine.
- Îți mulțumesc… - N-am timp de vlog.
„N-am timp de vlog.” Avem mereu timp de vlog!
Nu mi-a luat mult să văd mult conținut online
cu Jodi și Ruby.
Îmi era foarte clar
că Ruby era prinsă în învățămintele lui Jodi.
Ruby poate spune că am fost frustă cu ea.
Jodi mi-a spus din prima zi să le impun copiilor limite.
Nu mi-a fost ușor.
Le-am interzis rețelele de socializare, le-am luat telefoanele.
A înțeles cât de important e să fii onest, responsabil și umil.
Viața ei și a copiilor ei s-a schimbat brusc.
Ruby și Kevin au început s-o considere membru al familiei.
Îi cereau sfaturi și îndrumare.
Canalul lor de YouTube ne arată cât de bine se integrase Jodi în familie.
Am vorbit ieri cu terapeuta mea
și m-a învățat despre adevăr și denaturare.
Mama vorbește mereu de Jodi, dar…
Jodi găsise o platformă pe placul ei.
E vorba despre canalul lui Ruby și Kevin.
Când i-au cerut ajutorul ca terapeută,
s-a gândit că ar putea beneficia de succesul lor.
Ruby trăia din filmările cu copiii ei.
Acum era îndrumată de Jodi.
Au făcut echipă ca partenere pentru a promova ConneXions.
Aici își are locul Empowering Joy.
Datorită Empowering Joy,
întreaga noastră familie are un vocabular comun.
Putem comunica.
Am susținut-o,
și, împreună, i-am impus limite fiului nostru Chad.
Am văzut câteva clipuri postate de Ruby
în care îi luase fiului ei camera.
Dorm pe un fotoliu din octombrie.
Mi-au dat camera înapoi acum două săptămâni.
Telespectatorii noștri nu știu asta.
Oamenii de pe internet blamau acest tip de parenting strict.
Mă bucur că lumea vede adevărul.
Spun de mulți ani că sunt abuzivi.
O să iau foarfeca…
Uită-te la mine. Și o să-i tai capul.
Se comporta oribil cu copiii ei.
Le-am spus că anul acesta Moș Crăciun nu va veni.
TRIMITEȚI POLIȚIA LA 8 PASSENGERS.
Oamenii de pe internet…
l-au închis canalul.
Fuseseră blocați.
Cred că Ruby era pe muchie.
Era undeva la un pas de a fi considerată mamă denaturată.
Nu aveam dovezi împotriva canalului 8 Passengers
și despre faptul că Ruby era abuzivă cu copiii ei.
Și apoi a apărut Jodi.
Distanța de la a fi un părinte îndoielnic la unul care își torturează copiii
e uriașă.
La începutul anului 2021,
izolarea din timpul COVID-ului a devenit realitate.
Am observat cum conținutul lui Jodi devenise mai agresiv și serios.
Prezența ei online devenise mai fanatică.
Dumnezeu are o misiune pentru toți.
E timpul să prestăm, să promovăm
și să protejăm adevărul, familiile și copiii voștri.
Jodi era obsedată de scenarii apocaliptice.
Îmi spunea că e convinsă că mă ajută să mă pregătesc
pentru a doua venire a lui Isus.
Se vedea clar
că Jodi simțea că acea zi se apropie cu pași rapizi.
În martie 2021,
Jodi i s-a deschis față de Ruby,
spunându-i că e chinuită și bântuită
de umbre în fiecare noapte.
Ruby era convinsă că am putea s-o ajutăm pe Jodi.
I-am spus că nu am nevoie de așa ceva în casa mea.
Dar am cedat.
Jodi Hildebrandt făcea multe lucruri imorale.
Era terapeuta părinților, dar și a copiilor,
iar într-un moment de slăbiciune, care părea a fi o cădere nervoasă,
s-a mutat cu clienții ei.
Jodi intra într-un fel de transă.
Vorbea pe diferite voci.
Jodi se trezea în toiul nopții
și avea tot felul de profeții, așa cum le numeau ele.
La un moment dat, Ruby a hotărât
să stea peste noapte cu Jodi și să o ajute cu acele terori nocturne.
Atunci au început să doarmă în același pat.
Apoi au început să-mi impună reguli.
Nu puteam merge în bucătărie să mănânc decât cu voia lui Ruby.
Iar la etaj, unde era Jodi, nu mai aveam acces.
Se închideau câte patru sau cinci ore în cameră,
iar când ieșeau de acolo erau în al nouălea cer.
Ruby îmi povestea
că avusese o viziune extraordinară și că notase totul.
Atunci mi-a cerut să plec.
Am fost mereu foarte intrigat de relația lui Jodi cu Ruby,
de cum vorbea și cum o privea.
Jodi și Ruby au postat un clip în care erau foarte apropiate.
Petrece două zile cu noi în sudul Utah!
Drumeții, ski-jet, antrenament și consiliere individuală.
Lumea se întreba dacă nu cumva e lesbiană.
Însă ea spunea că LGBTQ e o dependență
care poate fi vindecată, dar că era totuși o rușine.
Adică porți multă rușine și de aceea alegi acea cale.
Când faci parte dintr-o religie foarte restrictivă,
dacă ești LGBT,
simți că pentru tine nu există un spațiu sigur.
Nici nu te gândești că ai putea fi LGBT.
Uneori, în cazul membrilor credincioși,
aceștia se închid în ei, încep să se deteste,
lucru care ulterior poate duce la extremism.
I-am vizionat câteva clipuri, iar acestea erau împotriva LGBT.
Oamenii spun că homosexualitatea nu e ca pedofilia.
Poate că nu e același lucru,
însă tot deviație sexuală este.
Avea o părere fermă în privința comunității LGBTQ.
Am văzut un clip în care devenise foarte defensivă.
Sunt fiica lui Dumnezeu, asta sunt.
Nu sunt lesbiană…
pentru că sunt divină.
Simțeam că Jodi încerca să-și reprime sentimentele.
După ce Jodi a reușit s-o izoleze pe Ruby de Kevin,
a început să-i spele creierul și s-o facă să creadă că e profet.
În felul acesta, Jodi Hildebrandt și-a justificat următorul pas.
„Am dreptate în privința sexualității,
am dreptate să separ familii
și știu cum să-i ajut pe copiii voștri să aleagă calea corectă
și să nu cedeze în fața influențelor rele.”
Ruby și Jodi erau hotărâte să îndeplinească această misiune
„dată de Dumnezeu”.
VARA 2023
Știm că pe timpul verii,
Ruby și Jodi locuiau în casa lui Jodi,
iar copiii erau abuzați în mod sistematic
și torturați în acea casă.
În același timp,
Jodi și Ruby continuau să filmeze în casă.
Vă întrebați unde am dispărut?
De ce am părăsit YouTube?
Ca să-mi salvez copiii.
Canalul 8 Passengers s-a schimbat în Mamele adevărului.
Bună și bun-venit la Mamele adevărului cu Jodi și Ruby!
Mamele adevărului însemna sfaturi de parenting.
În casa asta,
nu ai parte de spațiu personal, pentru că e spațiul meu.
Eu sunt părintele.
Sfaturi dure de parenting.
Vă e teamă să trageți copilul la răspundere.
În loc să vă urmăriți copilul peste tot,
învățați Principiile adevărului.
Sunteți anulați în propria casă.
Am fost martor la schimbare de conținut al lui Jodi.
Se folosea de Ruby.
Iubesc copiii. Vă iubesc copiii.
Am sarcina sacră de a vă ajuta să-i protejați.
Iar Ruby mi-a permis să intru în viața ei
ca s-o ajut să crească și să-și ghideze copiii.
Asta vrem să vă împărtășim…
Ruby era genul de om
dispus să fie controlat
și să facă tot ce îi spunea Jodi.
Mă întreb dacă nu cumva s-a ajuns atât de departe
fiindcă Jodi voia să vadă cât de departe putea merge
până să i se opună Ruby.
Nu există dovezi că Ruby s-ar fi opus.
Câtă vreme Jodi îi spunea
că asta i-a transmis Dumnezeu,
Ruby o urma.
Dacă e că citim definiția „cultului”,
și pot să vă spun asta din experiență,
Jodi era liderul suprem și nimeni nu o sfida.
Avea loc multă spălare pe creier, multă izolare.
Instinctul îmi spunea că nu era în regulă.
„Nu e bine. Lucrurile pe care mi le cere nu sunt bune.”
Mi-e greu să privesc înapoi și să-mi dau seama cum am ascultat-o,
în ciuda a ce-mi spunea instinctul.
Eram despărțiți de cinci luni, dar am continuat să merg la Jodi tot anul.
Părea că lucrurile se schimbă.
Părea mult mai relaxată.
Parcă ar fi pierdut un filtru.
„Ethan, habar nu ai cum e să auzi vocea Domnului.
Nu ai auzit-o niciodată.”
Simțeam cum se destrăma în fața mea.
Castelul urma să se prăbușească la un moment dat.
A fost momentul în care mi-am dat seama că voi părăsi programul.
La scurt timp, eu și soția mea am divorțat.
Cred că 100% din cauza lui Jodi.
Jodi a reușit să intre în mintea mea
și să-mi influențeze deciziile
pentru că eram foarte disperată să primesc ajutor.
Voiam să-mi dea cineva speranță pentru căsnicia mea.
Însă am surprins destule semnale de alarmă și am plecat.
Jodi a jucat un rol important în distrugerea căsniciei mele.
După un an, am divorțat.
Va trebui să…
ca societate, să ne dăm seama
cum să distingem minciunile intenționate, reprezentările greșite,
să vedem adevărul și să alegem cum să trăim.
Mai aveam multe de descoperit.
Cel mai mult ne doream să intervievăm copiii.
Tânărul a dat un interviu excepțional, foarte detaliat și descriptiv.
Avem o imagine mai complexă despre ce s-a întâmplat cu acești copii.
Începe cu ceea ce aș numi parenting de slabă calitate,
nu neapărat o infracțiune.
Sarcini fizice, să care cutii pe scări ca pedeapsă.
Însă totul a degenerat.
Băiatul descria pedepse fizice extreme
pentru greșeli minore.
Trebuia să ne întoarcem la casă
și urma să vedem lucrurile din cu totul alt unghi,
încercând să-i confirmăm povestea.
Am primit un apel de la detectivii din casă.
Erau șocați!
Așa am găsit jurnalele.
Credința SZU e axată pe jurnale.
Li se spune să documenteze totul.
Am găsit mai multe jurnale, dar ale lui Ruby nu semănau…
cu nimic din ce mai văzusem.
Documentase absolut tot ce se întâmplase.
Tot ce le făcuseră copiilor și motivele.
„Băiatul și fata au un comportament deviant.
Stilul lor de viață egoist și păcătos trebuie îndreptat.”
„A doua zi a băiatului care sare pe mini trambulină.”
Trebuia să sară ore la rând pe trambulină
în căldura verii,
iar dacă îndrăznea să ia o pauză,
îl considerau viclean sau ziceau că încerca să trișeze.
„E sfidător.
Tânărul, sau mai bine zis demonul lui, se retrage la umbră.
M-am întors cu un vătrai cu țepi.
Când îl lovesc să-l trimit în soare, nici nu tresare.
E în transă și pare să nu simtă nimic.”
Am găsit trambulina
și urmele lăsate de acesta în beton.
Am găsit acumulări de calciu pe trambulină
de la transpirația lui.
Nu era o activitate relaxantă.
Era torturat pe trambulina mică.
ZI MARE PENTRU RĂU.
Jurnalul lui Ruby confirma povestea băiatului.
DU-TE LA ÎNCHISOARE
Rând cu rând, tot ce descrisese el se regăsea în jurnalul ei.
Jurnalul documentează că Ruby face totul din dragoste,
pentru a alunga spiritele malefice.
Cred că totul venea de la Jodi.
„Spiritul i-a spus lui Jodi foarte clar
să nu lase alegerile copiilor să ne distrugă viața.”
15 IULIE 2023
În jurnalul lui Ruby vorbește despre cum băiatul a mai evadat o dată
în toiul nopții.
„Doamne! Tată sfânt! Avem nevoie de un miracol.
Arată-ne unde e băiatul.
Am făcut tot ce mi-ai cerut.
Apără-ne pe mine și pe Jodi. Apără-ne!”
Dar nu s-a dus să bată pe la uși.
A încercat să ajungă în partea iluminată din Ivins.
„Am condus cu viteză mare,
fugind de soare și de diavol.
Apoi îl văd pe băiat mergând pe marginea drumului.”
Abuzul mai grav a avut loc
după ce băiatul a încercat să fugă, dar a fost prins.
Au început să-l lege.
Au încercat diferite metode. L-au legat de Ruby.
L-au legat de greutăți,
dar au hotărât până la urmă
că cea mai eficientă metodă de a-l lega
era să-i pună cătușe la mâini și la picioare,
să-l așeze pe burtă,
iar apoi să lege cătușele între ele, cu mâinile și picioarele la spate.
Așa s-a ales cu rănile acelea grave.
Fusese lăsat în acea poziție ore întregi.
E greu de imaginat nivelul de depravare necesar
pentru ca adulții să le facă asta copiilor.
Da?
Bună! Mă întrebam
dacă-mi puteți face două favoruri.
Despre ce e vorba?
Să mă duceți la cea mai apropiată secție de poliție.
O favoare e de ajuns.
Jodi și Ruby îi spuseseră mereu
că va ajunge la închisoare.
„Azi a țipat ore întregi
că nu se va schimba niciodată și să-l ducem la închisoare.”
Îi e foame și…
spune că tot…
ce i s-a întâmplat e din vina lui.
I-au manipulat atât de bine,
încât copiii au ajuns să creadă că merită să fie pedepsiți
și că nu merită iubirea necondiționată a unui părinte.
Jodi e acolo acum?
- Da. - Bine.
Jodi Hildebrandt e acolo acum.
Bine.
S-ar putea să vină să-l caute, dar…
Avem nevoie de poliție cât mai repede.
E o…
E o femeie rea.
Primul agent ajuns acolo
a observat o mașină pe drum.
Era convins că era vorba de Jodi Hildebrandt,
care îl căuta pe băiat.
Când Jodi l-a oprit și l-a întrebat dacă a văzut un băiat,
i-a răspuns foarte rapid
că nu a văzut, dar c-o va anunța dacă-l vede.
A spus că locuiește acolo. I-am spus că sunt la telefon cu sergentul.
PĂREA FOARTE ÎNGRIJORATĂ
Jodi trebuie să se fi întors acasă
după ce i-a văzut pe agenți.
A luat frânghia și cătușele pe care băiatul și le dăduse jos,
le-a dus în camera de siguranță,
le-a pus în sertarul de jos și a închis camera.
Era seiful în care spunea că nu avea acces.
E închis de câțiva ani…
A făcut acest lucru pentru că știa
că sunt dovada clară a implicării ei.
PENITENCIARUL PURGATORY
LA O ZI DUPĂ ARESTARE
E o vânătoare.
APEL ÎNREGISTRAT
Diavolul e pe urmele mele de câțiva ani.
- Mă cunoști. - Ce acuzații îți aduc?
Infracțiune de gradul doi pentru abuz asupra minorilor.
E foarte grav.
Adulții înțeleg mai greu că unii copii pot fi malefici
și că trebuie să luptăm cu asta.
Nu cunosc niciun adult dispus să accepte acest adevăr.
Mai aveți un minut din acest apel.
Copiii vor rămâne în spital timp de trei zile.
Ciudat!
Nu e nevoie de așa ceva.
Încearcă să exagereze.
Ați depășit limita permisă pentru apel. La revedere!
Odată încarcerată, Ruby încă mai credea
că Jodi e cea aleasă să propovăduiască cuvântul Domnului.
Biata Jodi. Îi interpretează greșit intențiile.
Riscă totul pentru oameni, iar ei se înfurie pe ea.
E oribil!
Oribil!
Și știi ceva? Fiecare Joseph Smith, fiecare trimis al lui Dumnezeu,
a fost neînțeles.
Nimeni nu vrea adevărul.
Pentru că acești copii…
M-am trezit, iar Spiritul Sfânt mi-a spus că e diavolul. L-ai văzut.
L-ai văzut provocându-mă.
„Băiatul spune că-l venerează pe diavol.”
„Am hotărât că nu putem să-i vindecăm pe copii aici.”
Jodi scria în jurnal că pregătea casa de vânzare.
„Copiii habar n-au ce sacrificii se fac pentru ei.”
Am găsit acte care dovedeau că Jodi ar fi achiziționat
câteva hectare de teren în deșertul din Arizona.
Cumpărase și două tractoare cu care copiii să poată lucra.
„Pe fată o voi lăsa să stea în cămară.
Vor crede că au câștigat,
că au obținut ce-și doreau și se vor relaxa.
Șoc! Apoi îi vom lăsa în deșert.”
E cea mai urâtă formă de tortură,
să privezi pe cineva treptat de tot ce are nevoie.
Dar Ruby și Jodi erau atât de insensibile la momentul arestării lor,
încât cred că nimic nu le-ar fi oprit.
2 DECEMBRIE 2023
APEL ÎNREGISTRAT
Când ai vorbit ultima oară cu ea? În acea zi?
Da, când am fost arestate.
Suntem în celule separate de atunci.
Atunci s-au schimbat lucrurile.
Mi-am dat seama că n-a fost sinceră.
Câteva luni mai târziu,
a părut că ceața în care se aflase Ruby începea să se risipească.
Cred că Dumnezeu începe s-o elibereze pe vechea Ruby,
dacă putem spune așa.
Așa e. Absolut.
A fost cea mai bizară
și cea mai miraculoasă intervenție.
M-a separat de Jodi,
deci nu o mai aud.
Faptul că nu e lângă mine și că nu o mai aud
m-a ajutat foarte mult.
Știu că sună aiurea,
dar tot nu reușesc să înțeleg ce simt.
Dar pare că mi s-a întins o cursă ca să ajung aici.
Știu că sună bizar.
N-ar trebui să fiu aici, n-am greșit cu nimic.
Era clar că Jodi nu era pregătită să-și asume responsabilitatea.
Spunea lucruri de genul:
„Nu noi am abuzat de copii, și-au făcut-o singuri.”
Nu noi le-am făcut asta.
Nu noi i-am făcut rănile alea. Și le-a făcut singur.
L-am uns noi?
Iar apoi s-a tăiat singur? Da.
Nu noi i-am făcut asta.
Jodi neagă totul.
Jodi neagă orice implicare, ceea ce m-a șocat.
Punând totul laolaltă acum…
Da, e jenant.
Dar cum am fost atât de naivă?
Doamne, cum…
Câtă putere i-am dat acelui om
și nu am văzut nimic.
Confuzia nu justifică un act criminal.
Nu-i voi minimaliza implicarea. Ruby a comis infracțiuni.
Iar Jodi a manipulat-o, spunându-i să le comită.
Ăsta e adevărul.
DECEMBRIE 2023
Procesele de abuz asupra minorilor sunt dificile în cazul copiilor
și ne străduim să-i protejăm.
Am ajuns să facem o înțelegere
prin care ele urmau să pledeze vinovate
și să fie de acord cu închisoare cu executare.
TERAPEUTA PLEDEAZĂ VINOVATĂ
Ambele au pledat vinovate.
Două acuzate condamnate pentru aceleași capete de acuzare, dar cine e vinovată?
Avocatul lui Ruby Franke a dat o declarație
cum că Jodi a izolat-o de familia ei și i-a distorsionat simțul moralității.
Ridicați-vă!
Judecătorul John J. Walton prezidează ședința. Luați loc.
Bună dimineața! Bun-venit!
PRONUNȚAREA SENTINȚEI
Dna Franke are o declarație de făcut?
Da.
În ultimii patru ani,
am ales să urmez sfaturi și îndrumări care m-au dus spre o iluzie întunecată.
Realitatea mea a fost distorsionată
și m-am izolat de tot ce mă înconjura.
Am fost făcută să cred că lumea e un loc malefic.
Se pare că Ruby avea remușcări.
Pe mine m-a păcălit puțin.
Ședința se reia. Luați loc.
Dnă Hildebrandt?
Îi iubesc sincer pe acești copii.
Le doresc să se vindece fizic și emoțional.
Sper și o să mă rog să se vindece și să aibă o viață frumoasă.
Nu a reușit să verbalizeze
faptul că a greșit față de acei copii,
că i-a luat în casa ei și că i-a torturat.
Ce s-a întâmplat cu acești copii și abordarea pe care ați avut-o
nu are legătură cu realitatea sau cu vreun standard de decență
sau de bun simț.
Curtea dispune patru sentințe cu închisoarea de la 1 la 15 ani,
care să fie executate consecutiv
pentru fiecare cap de acuzare de abuz asupra minorilor.
Mă pregăteam să mă mut, și am ajuns la închisoare.
Nu-mi venea să cred.
M-am rugat timp de cinci luni și I-am cerut să-mi explice.
„Ajută-mă să înțeleg.”
Apoi, am făcut legătura cu binecuvântarea mea.
Primul paragraf spune:
„Prin puterea exemplului tău și a cuvântului rostit,
vei fi unealta perfectă în mâna Domnului în a propovădui Evanghelia multora.”
Am plâns mai mult de o oră, iar apoi am înțeles.
Mi-am dat seama că mă bucur că merg la închisoare.
Sunt convins că Jodi e mândră de cele întâmplate,
așa cum e un tată abuziv pentru că și-a educat dur copiii.
Crede că e în locul potrivit.
Cercul trebuie să se închidă.
Nu știu dacă s-ar fi putut întâmpla altundeva.
Utah își protejează locuitorii.
Congregația e foarte dornică
să-și asculte fără cârtire liderii numiți.
Jodi Hildebrandt a convins cumva oamenii
că ea era liderul.
Ca membru activ al acelei biserici, e dezgustător
să văd pe cineva folosindu-se de o putere care poate face mult bine
și transformând-o în ceva atât de dăunător.
Asta înseamnă extremism religios.
De aceea e Jodi un pericol pentru societate.
Caută influență și putere asupra oamenilor.
Îi convinge pe oameni să facă lucruri care să-i distrugă pe ei,
dar și societatea.
Acum, că e închisă, m-am gândit mult
la această schimbare dramatică prin care a trecut
și mă întreb dacă încă încearcă să atragă alți oameni
în locul întunecat în care i-a atras pe mulți.
Mi se pare extrem de periculoasă.
Dacă Jodi ar ieși și ar avea puterea de a influența,
ar găsi acea cale și ar continua.
Are un tipar clar de manipulare
și de a face victime.
E un tipar care nu s-a oprit la Jessi.
Nu se va opri acum.
Îi place controlul și mi-aș face griji pentru alții
dacă ar fi eliberată.
Binecuvântarea e clară
și spune așa:
„Cel mai puternic mesaj e exemplul personal.
Ce exemplu e mai bun decât să faci închisoare pe nedrept?
Apoi să propovăduiești Evanghelia.
Asta am de gând să fac.
JODI ȘI RUBY ISPĂȘESC PEDEPSE ÎNTRE 4 ȘI 30 DE ANI
LA DISCREȚIA COMISIEI DE GRAȚIERI ȘI ELIBERĂRI CONDIȚIONATE DIN UTAH.
KEVIN FRANKE A CERUT DIVORȚUL ÎN NOIEMBRIE 2023.
DEȚINE TUTELA COPIILOR SĂI MAI MICI.
Subtitrarea: Linda Pricăjan